Public procurement notice: Contract Notice
Published: 2020-05-07
Buyer: MVMI Informatika Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 72230000: Custom software development services | 72262000: Software development services
Estimated value: 195000000 HUF
Submission deadline: 2020-06-08
Award criteria: Lowest price

Technical requirements: A jelen közbeszerzési eljárás célja, hogy az MVMI Zrt. LIBRA rendszerével kapcsolatosan felmerülő üzleti igények (új funkciók, folyamatok, meglévő funkciók, folyamatok módosítása) megvalósítását a jelen eljárás során nyertes Ajánlattevővel kötött Keretmegállapodás (a továbbiakban: KM) keretében a nyertes Ajánlattevő (a továbbiakban: AT) közreműködésével végrehajtsa.
Ajánlattevőnek LIBRA és OLÜSZ rendszerekkel kapcsolatos fejlesztések, módosítások megvalósításával kapcsolatos szolgáltatásokat kell nyújtania a keretmegállapodás időtartama alatt keretösszeg (nettó 195 000 000 HUF) erejéig, megrendelések alapján.
LIBRA és OLÜSZ rendszerrel kapcsolatos rendszerszervezési, tervezési feladatok, fejlesztések, módosítások megvalósítása a keretmegállapodás második részeként.
Ajánlatkérő (a továbbiakban: AK) esetileg jelzi LIBRA és OLÜSZ rendszer kapcsán a fejlesztési, módosítási igényét az Ajánlattevőnek, akinek kötelessége ezt követően üzleti elemző, vagy rendszerszervező szakembert biztosítania a fejlesztési igényspecifikáció és a feladatkiadó lap elkészítésére.
A villamos áram és földgáz LIBRA rendszer alapvető funkciója az alábbiakban kerül ismertetésre, melyek módosítása, továbbfejlesztése a fejlesztési projekt scope-ja:
A villamosenergia LIBRA rendszerben a megnyert státusszal érkező szerződések LIBRA funkciókkal támogató kereskedőváltási és elosztói lejelentésüket követően megkezdődik a hatályos szerződések alapján az ügyfelek fogyasztására vonatkozó DSO (elosztók által küldött) és az Online Ügyfélszolgálat (fogyasztók által havi diktált) mérési adatok menedzselése és az adatok alapján a havi számlatételek generálása. A LIBRA rendszerből havonta két ciklusban történik meg a tömeges számlázás, amelynek eredménye az ügyfelek részére megküldött havi számla. A LIBRA rendszerből kerülnek feladásra az SAP rendszerbe a főkönyvi tételek. A LIBRA rendszerben kerülnek kezelésre az esetlegesen nem fizető ügyfelekre vonatkozó kintlévőség és hátralékkezelési tevékenységek is.
A keretmegállapodás második részében az egyedi szerződések megkötésére a Kbt. 105. § (1) bekezdés a) pontja szerint kerülhet sor.
Ajánlatkérő rögzíti, hogy a keretmegállapodásban előirányozott teljes mennyiséget a nettó 195 000 000 HUF mértékű keretösszeg (a továbbiakban: keretösszeg) jelenti.
Kizárólag az MVMI Zrt. ajánlatkérő jogosult a keretmegállapodásban részes ajánlattevővel szerződést kötni.
Ajánlattevőnek a rendszerszervezés, tervezés, fejlesztések, módosítások elvégzése során, valamint a leszállítandó dokumentáció tekintetében az MVMI Zrt. BSZ-703 számú Megoldás fejlesztési belső szabályzatában foglaltakat kell alkalmaznia. A szabályzat kivonatát Ajánlatkérő a keretmegállapodás megkötéskor bocsátja a nyertes Ajánlattevő rendelkezésére.
Ajánlatkérő a Kbt. 65. § (3) és (5) bekezdésében foglaltaknak való megfelelés érdekében rögzíti, hogy a keretmegállapodás időtartamára és keretösszegére vetítve az összesített rendszerszervezési, tervezési, fejlesztési feladatok előre láthatólag 2 382 mérnöknapra vonatkoznak, és legalább 170 felhasználó figyelembevételével kell a fentiek szerinti szolgáltatásokat nyújtani, Oracle Forms & Reports és PHP környezetben, Oracle EE adatbázison, Java webservice fejlesztési alapokon. Egy mérnöknap 8 órának felel meg.
Ajánlatkérő a 321/2015. (X. 30.) Korm. rendelet 46. § (3) bekezdésében foglaltak alapján felhívja Ajánlattevők figyelmét, hogy a konkrét gyártmányra, típusra történő hivatkozás esetén odaértendő a „vagy azzal egyenértékű” kifejezés.
A fejlesztési környezet, valamint az elvégzendő feladatok részletes leírását a Közbeszerzési Dokumentumok részét képező Műszaki Leírás tartalmazza.
AK a Kbt. 75. § (2) bekezdés e) pont szerinti eredménytelenségi okot jelen közbeszerzési eljárásban nem alkalmazza.
A KM annak valamennyi fél általi aláírásának napján lép hatályba.A KM a keretösszeg erejéig, de legfeljebb annak hatályba lépésétől számítottan a II.2.7) pont szerinti időtartamig tart. A KM második részével kapcsolatosan irányadó teljesítési határidőket a Műszaki Leírás tartalmazza.

Eligibility requirements: Az előírt kizáró okok: Az eljárásban nem lehet Ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben foglalt kizáró okok bármelyike fennáll. Ajánlatkérő kizárja az eljárásból azt a gazdasági szereplőt, aki a felhívásban előírt kizáró okok hatálya alá tartozik; és aki részéről a kizáró ok az eljárás során következett be. Igazolási mód: Ajánlattevő ajánlatában a 321/2015. (X. 30.) Korm. rendelet (továbbiakban Kr.) 1. § (1) bekezdése értelmében a kizáró okok fenn nem állása tekintetében előzetesen csak az EKR-ben elektronikus űrlapként rendelkezésre bocsátott Egységes Európai Közbeszerzési Dokumentumot (a továbbiakban: EEKD) köteles benyújtani. Ajánlattevő a Kr. 4. § (1), (3) és (4) valamint a 6. § (1)-(2) bekezdései szerint igazolja előzetesen a Kbt. 62. § (1)-(2) bekezdéseit. Ajánlattevő a Kr. 15. §-a alapján az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a Kbt. 62. §-ában foglalt kizáró okok hiányának igazolása érdekében. Ajánlattevő – a Kbt. 67. § (4) bekezdése és a Kr. 15. § (2) bekezdése értelmében – az alkalmasság igazolásában részt nem vevő alvállalkozó vonatkozásában ajánlatában csak nyilatkozni köteles arról, hogy a szerződés teljesítéséhez nem vesz igénybe a Kbt. 62. §-a szerinti kizáró okok hatálya alá eső alvállalkozót. Az alkalmasság igazolásában részt vevő alvállalkozó tekintetében az EEKD benyújtásával Ajánlattevő eleget tesz a Kbt. 67. § (4) bekezdése szerinti nyilatkozati kötelezettségének. A kizáró okok tényleges igazolása Ajánlatkérő Kbt. 69. § (4) bekezdése szerinti felhívására az alábbiak szerint történik: A kizáró okok igazolásának tekintetében a Kr. 8. és 10. §-ai szerint kell eljárni, továbbá irányadóak a Kr. 12-14 §-ai, valamint a Kr. 16. §-a is. Ajánlatkérő kizárja az eljárásból azt a gazdasági szereplőt, aki a felhívásban előírt kizáró okok hatálya alá tartozik; és aki részéről a kizáró ok az eljárás során következett be. Ajánlatkérő felhívja a figyelmet továbbá a Kbt. 64. §-ában, a Kr. 1. § (7) és (8) bekezdéseiben foglaltakra. A kizáró okokkal kapcsolatosan az EKR-ben elektronikus űrlapként Ajánlatkérő által létrehozott nyilatkozatokat Ajánlattevőnek szintén elektronikus űrlap formájában kell az ajánlat részeként kitölteni.

Award value: 195000000